khistorydata/jeongjo-sjw-relations huggingface dataset:
정조 18년
李勉兢以庭試武一所試官意啓曰臣所鐵箭應射擧子自陽字至文字合二千六百人內入格四十六人一百五十步以上二人昨日入格四十一人合爲八十九人而日暮姑停之意敢啓傳曰知道
정조 18년
李勉兢以謁聖武二所試官意啓曰臣所今日柳葉箭應射擧子自體字至得字二千五百人內入格三十六人合四日入格爲八十五人未及試取二千三十一人而日暮姑停之意敢啓傳曰知道
정조 18년
李勉兢以謁聖武二所試官意啓曰臣所今日鐵箭應射擧子自天字至辰字六百五十人內入格三人而日暮姑停之意敢啓傳曰知道
정조 18년
李勉兢以庭試武一所試官意啓曰今日臣所鐵箭應射擧子自愛字至長字三千六百人內入格六十九人而日暮姑停之意敢啓傳曰知道
정조 18년
李勉兢以庭試武二所試官意啓曰臣所今日自地字至樹字鐵箭應射擧子六千五百五十人內入格七十六人而日暮姑停之意敢啓傳曰知道
정조 18년
洪仁浩以義禁府言啓曰李運春杖一百收贖告身盡行追奪洪彝浩杖一百收贖告身盡行追奪永不敍用照律草記批旨內如有功議各減一等可也事命下矣李運春洪彝浩無功議云矣敢啓傳曰知道
정조 18년
掌令姜文會持平安廷善校理權坪張至顯正言李東冕修撰李貞運吳泰賢副修撰沈興永李相璜等啓曰噫嘻痛矣金鍾秀之忍於不忍胡至於此極也凶疏闖發雖在今日而苟究厥由一忍字之所流來非一朝一夕之故也夫以我聖上日月之明豈有遺照而向當朝家艱虞人物乏少之時謂如渠者或可以半分裨補或可以一事報效曠世遭逢肇自宮筵不次擢用粵自初元寵冠薦紳位至鼎鼐而曾無微勞之積銖徒見百罪之彌天猶且仁推容物德洽好生渠反甘心陷溺而輒拯拔之渠自將身就死而屢生活之使渠而豚魚也木石也宜乎含恩畏法改心革面以爲勉向國家少盡臣分之圖而夙宵揣摩不越萬般誑惑以是而眼無君父以是而背馳國是爲今日臣子者所不忍提說而忍於提說所不忍濡筆而忍於濡筆習與心成勢與地長駸駸然靡所止屆伊來倫彝之斁塞隄防之頹圮人心之陷溺世道之乖敗何莫非鍾秀忍於不忍之致而以至今番凶疏將心益露悖節愈彰矣噫嘻尙忍言哉渠之肆然投匭不先不後必於閟宮回鑾之後筵席承候之餘人皆歡忭而渠獨懣心而不平天臨咫尺而渠則漫稱以覺悟外若節節自服件件知罪而惟其滿腔忍心隱然自在則其所以不旋踵而忍將此滿紙至凶之說忍呈於玉候纔安之際者此也上款之詆斥庭請一事言之尤爲膽掉思之倍覺骨顫噫以殿下之臣子目見聖慕之過度明知聖候之越添而小大同情疾聲呼籲於慈宮之前者其心油然其義曒然蓋是年是月是日慈心之茹痛卽聖心之茹痛也其所以先寬慈宮之心亟回聖上之心者不於我慈宮而何所因極哉先之以多少做錯繼之以不敢索言旣已顯加咆哮又有無限包藏渠若人也豈忍爲此若以爲聖躬保護之不當仰請於慈覆則是無天理也若以爲臣僚庭籲之不當仰徹於慈聽則是無臣節也無天理亂也無臣節不敬也此不但爲慈宮之罪人殿下之罪人也抑亦宗社之罪人天下萬世之罪人也噫鍾秀之忍於不忍厥惟久矣事關不忍輒忍爲之語涉不忍輒忍言之旣忍且忍無所不忍而今玆忍不忍之擧又在於登對自服之不數日內國家何負於渠而忍爲不忍爲之事忍言不忍言之言輾轉至此極也殿下之於鍾秀生活之拯拔之者亦已屢矣而一張凶疏自成斷案此而不亟行天討卽施王章則非但亂臣賊子無所知懼將使君臣父子之大倫大法壞廢斁晦而無餘地矣豈不凜然而寒心哉國論如沸輿情益切破窩拔根之道有不容少緩且伏念以我殿下出天之孝倍切今年撫時之痛則玉候愆和慮或復作臣民之憧憧焦心每在於此而纔因鍾秀凶疏之闖呈以致日前膈氣之彌留其貫盈之罪惡尤不可一刻容貸於覆載之間矣以渠之曾經大官當律尙不亟行又値齋日大論未卽繼發付處之地仍爲遠竄尙今假息揆以王法已是失刑三尺夬施一日爲急請平海郡遠竄罪人金鍾秀爲先施以極邊遠竄之典答曰不允末端事付丙矣金鍾秀事依啓
정조 18년
知敦寧申思運疏曰伏以臣於元朝呼嵩之列猥效舞蹈之忱園寢導駕之路祗展迎送之禮以臣久屛田廬逖違軒陛之蹤獲瞻耿光粗伸私分雖令卽地塡壑與有榮而固無恨矣況臣所被恩榮罔非曈絶肅命內庭至蒙賜饌之渥待罪秋官旋被褫鞶之寵如臣無似何以得此幸逢明時涓埃莫效歸伏私次殞結是圖千萬不自意敦府除命有隕自天華誥遠宣闔門咸聳其在臣感激叩謝之道固當竭蹶趨詣之不暇而臣之自來衰疾重添寒感時月之間末由蠢動瞻望雲天寸忱如結且念臣旣無敦寧所叨之職在法當遞曠日虛縻亦極難安玆敢從縣道援例陳懇伏乞聖明俯垂鑑諒將臣職名亟命鐫改以存公格以安私分不勝幸甚答曰省疏具悉疏辭下該曹稟處
정조 18년
吏曹參判黃昇源疏曰伏以臣於數昨伏奉敎旨以臣爲吏曹參判者臣誠驚惶隕懼不知所以自措也臣聞今之亞銓卽周官少宰也參佐冢宰之政注固其職務而有時代斲於冢宰注擬稍廣不止如三銓之只擧緊任則地分華峻責任要重蓋貮卿選職也宜使淸朝宿望績用茂著者居之不宜使如臣倥侗譾劣者苟然濫竽而伏況銓部卽臣曾年忝叨三銓屢試僨誤之地也臣性本鈍拙不事交遊聾瞽成習膏肓難醫當事冥觸處憒裂前後除命殆近三十遭曾無銖寸之勣勞徒增丘山之釁罪聖仁曠蕩典賜覆庇郵罰之加止於郡紱簿補而及其西郡賜環之日又侈貮卿晉秩之命以罪爲榮居然冥升而夤緣匪分之恩造謝去蔑效之銓銜亦已十年于玆每中夜思惟尙今感激隕越于下也噫臣之遭遇於聖明顧何如也天地陶甄之仁雨露涵濡之澤若遍臣身中外之華貫膴職何莫非踰溢涯分而今者新命尤非臣夢寐所敢期也拂拭於滾例之中推遷於冗散之餘德至厚也恩至渥也臣雖至蠢豈昩仰戴鴻私俯竭駑鈍以少效塵刹之報答而顧臣犬馬之齒已及遲暮昏謬轉甚遺忽居多雖閑司漫職無望備數於奔走之列況亞銓參佐之尤異於三銓者乎回想疇昔則銓法也格例也茫然不之省記今若憑恃寵靈冒竊匪據則臣身顚沛固不足恤而其爲上而玷累聖簡下而貽羞搢紳當如何哉召牌荐臨踪地惶阨章皇祗膺粗伸叩謝之忱而因仍盤礡實非義分之所敢安也敢暴肝膈之懇仰瀆黈纊之聽伏惟聖慈俯垂鑑諒亟命鐫改臣新授職名以重公器以安私分千萬幸甚答曰省疏具悉卿其勿辭行公
정조 18년
吏曹參議金履翼疏曰伏以邦休荐臻殿宮之賀儀誕擧聖孝冞隆宮園之祗謁亟展天眷益棐於此時玉候夬復於不日此誠我東方無疆之基也臣民慶忭曷有其極仍伏念臣儱侗愚昧之一賤品耳幸際明時晩竊科名特賴我殿下天覆之仁海涵之澤通籍未十年內外淸要靡不歷遍雖懷圖報之願實切過福之懼斷斷此心可質神明不自意選部新除忽下於千萬夢想之外精爽惝怳感淚交逬莫省所以措躬之所也噫三銓之職是何等淸貫是何等重任也苟非風猷足以激掦情濁鑑識足以辨別能否以盡其佐貮之責者則上不可以輕授匪才下不可以冒膺謬選明矣如臣之素蔑聲望全乏聞見者其何敢居此職而擔此責乎況今世道日下人心不古注擬取捨之際睢盱四集通塞可否之間疑謗立至臣若徒懷貪戀苟然承當則顧何異於瞎馬之臨淵微蝱之負山也哉臣之一身狼狽雖不足恤而若其所大懼者亶在於仰累簡拔之殊私莫贊平明之至治也言念及此尤不勝其驚懍悶蹙則區區求解之願不獨爲力辭榮塗甘守本分而已也向犯違逋例勘不下連値齋日辭疏莫徹不得不冒昧出肅而怵分承召悚惕冞深抗顔參政愧恧愈切每自循省如負大何豈敢以時日之稍久晏然爲仍據之計哉玆於政牌之下趨膺無路披瀝肝血冒瀆崇聽伏乞天地父母諒臣由中之懇鐫臣見帶之職以卒生成之澤以圖公私之幸千萬幸甚答曰省疏具悉爾其勿辭察職
정조 18년
敎江華留守李洪載書王若曰關防爲國家之重政須老練之才簡拔循廟剡之公庸侈保釐之命煩卿一出敷予十行顧彼沁都形勝之區卽我海門保障之地三路之舟楫交湊控咽喉於滄溟十鎭之城隍相連作唇齒於畿甸惟分司重鎭撫之任宜在廷揀盤錯之材惟卿故家懿規淸朝重望曩在經幄叫閤之風采可觀晩躋卿班按藩之聲績又著歷試旣多於外內眷毗實深於後前玆授卿以江華府留守兼鎭撫使卿其勉回良圖祗服寵命處海鎭而參廟略可見委寄之不輕陪眞殿而護閣書寧或警衛之小懈留臺謹桑土之備非爲借優閑之方戎恤分芻牧之憂宜殫兼撫禦之道凡厥裁稟自有故常於戲水壘談戎庶紓西顧之憂山譙望極應切北拱之忱往其欽哉行且召矣故玆敎示想宜知悉知製敎宋翼孝製進
정조 18년
甲寅二月十九日卯時上詣景慕宮展拜入侍時左承旨李勉兢右承旨洪仁浩左副承旨李益運右副承旨南公轍同副承旨李羽晉記事官鄭文始假注書李弘達記注官金良倜洪樂游一提學鄭民始檢校直提學徐鼎修檢校直閣鄭大容徐榮輔以次隨駕上具翼善冠衮龍袍乘輿出交泰門永淸門由明政門弘化門入逌瞻門至齋室降輿御齋室少頃詣版位行再拜禮入廟內奉審訖還詣齋室仍乘輿上敎宮司洪樂綏元在明等曰廟宮前面則翠屛不必爲之傳于提調也上曰兵判入侍賤臣承命出傳與兵曹判書徐有防偕入進前上曰今番謁聖儒生入門以集春門月覲門通化門弘化門許入則似無紛踏之弊矣又敎曰鄕儒如已咸聚則三日製當以明再明間設行分付泮長往問于泮中可也仍由明政門永淸門交泰門還內諸臣以次退出
정조 18년
甲寅二月十九日巳時上御重熙堂奉常提調入侍時右副承旨南公轍記事官鄭文始記注官金良倜洪樂游奉常提調徐有防以次進伏訖上曰本寺造脯何以爲之有防曰造脯草記今方待令矣上曰入之賤臣承命捧入上曰此後以三十隻牛磨鍊草記更爲修正以入可也上曰同成均徐鼎修許遞前同成均鄭昌順仍任牌招察任出榻敎有防曰本寺主簿李漢喬聞其瓜限不遠云而所帶職掌最爲緊要難付生手限矯弊間姑令仍任何如上曰依爲之有防曰今番庭試文科初試時限限以三時以開東時爲之事命下而又有呼呈捧券之命矣懸題於三更呼呈於開東則近日開東在於卯正其間爲四時不但太遠等待之際易致雜遝臣意則懸題旣在於子丑而呼呈於寅時恐無窘束之患矣懸題書限則書以開東尤爲得當故敢此仰達矣上曰依爲之有防曰文科直赴會試人自當依傳敎初試擧子入場後捧試紙安寶至於給分人例赴恩賜不得不入場矣在前應赴之人別坐月臺而毋論一二所從所願許赴自是格例今番則給分之數比前最多如一所三所只許月臺則不無狹窄之患宜有變通之道故敢此仰達矣上曰給分人竝令都試於最廣闊之丕闡堂試所呈券後從後門出送可也有防曰此雖與原榜考試有異而二所試官中或與給分人有親嫌則何以爲之乎上曰文製儒講猶不許相避恩賜豈有親嫌乎仍命退諸臣以次退出
정조 18년
甲寅二月十九日巳時上御誠正閣江華留守入侍時左副承旨李益運假注書李弘達記注官金良倜洪樂游江華留守李洪載以次進伏訖上曰江華留守進前江華留守李洪載奏職姓名上曰保障體重勉爲之命先退上曰今日臺諫入來云合啓似爲之金鍾秀事以何律爲請乎益運曰俄已傳啓而其啓辭中以絶島安置爲請矣上曰律名自有次等今番則以極邊遠竄定其律何可徑請絶島安置乎此非爲闊狹於罪人法律不可違例此意在院承旨往于臺廳傳之可也命退諸臣以次退出
정조 18년
行都承旨洪明浩病左承旨李勉兢坐直右承旨洪仁浩坐左副承旨李益運坐右副承旨南公轍坐同副承旨李羽晉坐直注書徐有聞病鄭文始仕直假注書李弘達仕事變假注書洪宅柱仕
정조 18년
李羽晉啓曰明日輪對殿座相値頉稟之意敢啓傳曰後日次待令
정조 18년
李勉兢啓曰備邊司郞廳來言今日賓廳日次而無時急稟定事不得來會云矣敢啓傳曰知道
정조 18년
鄭馦先汰後拿代以洪宅柱爲事變假注書
정조 18년
傳于李羽晉曰平安兵使留侍
정조 18년
傳于李羽晉曰軍士房承旨同副承旨入侍
정조 18년
備忘記平安兵使申應周下直長弓一張長箭一部片箭一部筒兒一個賜給
정조 18년
傳于洪仁浩曰楊口縣監當日辭朝
정조 18년
洪仁浩啓曰楊口縣監當日辭朝事命下矣憲府則旣已署經而諫院則試所進去外只有正言李東冕一人無以備員署經何以爲之敢稟傳曰一司除署經
정조 18년
傳于南公轍曰右副承旨入侍
정조 18년
吏曹啓目粘觀此知敦寧府事申思運上疏則以爲臣旣無敦寧所叨之職在法當遞亟命鐫改亦爲白有臥乎所旣無敦寧則似當許遞是白乎矣重臣所帶之職遞仍當否臣曹不敢擅便上載何如判付啓依回啓施行爲良如敎
정조 18년
有政吏批判書金思穆參判黃昇源參議金履翼同副承旨李羽晉進以柳戇爲知敦寧以許鍒爲開城敎授
정조 18년
傳于洪仁浩曰老病及在外摠管許遞
정조 18년
兵批判書徐有防進參判林濟遠入直參議兪漢寧參知尹致性病左承旨李勉兢進以趙慶進爲知事以曺允亨爲同知以徐有臣爲副摠管以尹長烈爲僉知副司直申思運單付
정조 18년
備忘記前左議政金履素復拜相職
정조 18년
傳于李勉兢曰聖廟行禮在卽鼎席當備曩者之做錯所可詳也言之長也眞所謂遂事勿說卿須安心入來事遣史官傳諭于左議政與之偕入
정조 18년
傳于李羽晉曰大臣下批政事當日爲之
정조 18년
傳于洪仁浩曰試官加差中時帶臺職人許遞
정조 18년
吏批再政判書金思穆參判黃昇源參議金履翼同副承旨李羽晉進以申光岳爲持平左議政金履素仍任事傳敎承文都提調單金履素
정조 18년
李勉兢啓曰兵批無緊窠吏批無送西之人無政事之意敢啓傳曰知道
정조 18년
傳于李羽晉曰予所取卿者何居不審副答未一事二事爲卿慨咄向來事卿與左揆做錯固無彼此之殊伊後有到院疏旋又推還而其說非別語云云晩始因入侍承宣語次而聞焉無別語則不能明其罪與暴其心可知矣又不能剖破於可忍不可忍之顚末從可知矣然則不請收禁冒禁呈疏得不近於法之不行自大官犯之乎且況卿旣與僚相同其退獨於處義崖異者重爲卿惜之今玆之諭不害爲無隱而求備卿其恕予須勿棲屑於江干卽爲入城仍謝西樞之命事遣史官傳諭于金判府事
정조 18년
傳于李勉兢曰庭試一二所上試官皆經元戎眞所謂閫以外將軍主之三軍猶然數百講武士其可拘於區區元格式乎況批旨飭敎若此則闊狹當付兩將臣如是之後尤不敢泛忽於對揚今番武所捧講除抽栍應講及隔帳事卽爲分付
정조 18년
以試所承旨望筒傳于李羽晉曰京儒及水原儒生捧券左承旨李勉兢爲之京畿及兩都儒生捧券都承旨洪明浩爲之慶尙道儒生捧券假承旨洪聖淵爲之全羅道儒生捧券左承旨李益運爲之忠淸道儒生捧券假承旨李集斗爲之江原道儒生捧券右承旨洪仁浩爲之黃海道儒生捧券假承旨李敬一爲之平安道儒生捧券假承旨李義弼爲之咸鏡道儒生捧券同副承旨李羽晉爲之
정조 18년
以英陵忌辰祭奉審摘奸史官書啓贊者陰竹縣監金養根謁者陽城縣監南省老丁字閣階砌下以燈籠前導事傳于李勉兢曰極爲駭然紗籠油籠洞口內猶不敢携入況祭班乎令該府拿問事實嚴勘
정조 18년
傳于洪仁浩曰時囚罪人鄭馦分揀放送
정조 18년
李羽晉啓曰試官望中時無職名人令該曹口傳付軍職何如傳曰允
정조 18년
洪仁浩以義禁府言啓曰開城留守李秉鼎狀啓內本府敎授張志默罪狀令攸司稟處事啓下矣張志默今方待命卽爲掌囚之意敢啓傳曰知道
정조 18년
以時囚罪人張志默供辭傳于洪仁浩曰考律勘放後草記
정조 18년
記注官安經心書啓臣敬奉聖諭馳往傳諭于西部龍山坊兄弟井契議政府左議政金履素所住處則以爲臣之罪負鈇鉞猶輕而前後寬假而誨責之者眞所謂雨露霜雪罔非造化重任乍遞樞銜旋付非罪伊榮未足爲贖其萬一而進伏江郊冞增懍蹙千萬意外忽有復拜相職之命史官繼臨誕宣聖諭數十字恩言伏讀未半涕血交逬惝怳震恐不知攸措謹當收召驚魂冒入文字以俟處分云矣臣旣承偕入之命姑爲仍留之意敢啓傳曰知道
정조 18년
事變假注書洪宅柱書啓臣敬奉聖諭馳往傳諭于西部龍山坊兄弟井契行判中樞府事金憙所住處則以爲臣於再昨伏承恩批不勝惶感雖不敢遽入城裏亦不敢仍留獄底冒昧進身來伏江郊而追訟罪戾冞切隕越卽者史官又此儼臨誕宣聖諭辭旨之諄切誨責之備至雖慈父之詔迷子無以過此矣臣奉讀未半涕血交逬而今我聖上之有此敎於無狀賤臣者一則臣之罪也二則臣之罪也臣雖頑如木石旣蒙此下敎何敢不卽地趨造以謝恩命而今已夜深矣謹當待曉入城而第無任萬萬悚蹙之至云矣敢啓傳曰知道
정조 18년
李羽晉以奉常寺都提調意啓曰祭享所用春等中脯三百一貼五條今二月十八日準數畢造而所入牛隻爲三十首矣中脯待乾鍊封進看品之意敢啓傳曰知道
정조 18년
李羽晉以司饔院監膳提調意啓曰黃海道二月朔進上今日來到而各殿所封生靑魚非但體小擧皆腐傷不得已卽爲退送使之改備封進而莫重進上如是不謹其在事體誠極駭然當該封進官罷職道臣亦難免不能檢飭之失從重推考領來陪持人令攸司科治何如傳曰捧入勿罷勿推勿治可也
정조 18년
李勉兢以兵曹言啓曰今二月二十一日武臣賓廳講書日次而親臨三日製相値不得爲之之意敢啓傳曰知道
정조 18년
李勉兢以謁聖武一所試官意啓曰臣所鐵箭應射擧子自字字仍爲試取之意敢啓傳曰知道
정조 18년
李勉兢以謁聖武二所試官意啓曰臣所今日平明開場鐵箭應射擧子自宿字仍爲試取之意敢啓傳曰知道
정조 18년
李勉兢以庭試武一所試官意啓曰臣所今日平明開場鐵箭自信字試取之意敢啓傳曰知道
정조 18년
李勉兢以庭試武二所試官意啓曰臣所今日平明開場自白字鐵箭仍爲試取之意敢啓傳曰知道
정조 18년
李勉兢以謁聖武一所試官意啓曰臣所鐵箭應射擧子自字字至作字合六千一百五十人內入格八十三人一百五十步以上三人三日入格合爲一百七十五人而日暮姑停之意敢啓傳曰知道
정조 18년
李勉兢以謁聖武二所試官意啓曰臣所今日鐵箭應射擧子自宿字至鳳字五千八百五十人內入格二十三人一百五十步俱越一人昨日入格三人合爲二十七人而日暮姑停之意敢啓傳曰知道依入侍試官所傳筵敎分付庭試二所試官可也
정조 18년
李勉兢以庭試武一所試官意啓曰今日臣所鐵箭應射擧子自信字至當字半字三千三百人而入格七十一人內一二矢一百六十步三矢一百五十步摠以計之柳葉箭入格五百八人鐵箭入格二百七十三人合爲七百八十一人內兩技入格三十九人矣鐵箭今已畢試仍自天字講書試取之意敢啓傳曰知道一技入格至近八百此所如此二所可知就此夥然之一技當以講立落於是乎卿等若或一毫容私於顔熟鄕武而畫多者見落京武而矢少者得捷則是豈明日別設花製以二百初試皆屬鄕儒之意乎亦豈前期嚴飭於武所之本意乎出榜詣闕時試冊同爲齎來則當令該房承旨及兵判考閱萬一有畫多之鄕武見落於講者試官當嚴處至於監試官差送之法意何如乎此等處若不一遵飭敎當該臺臣亦當隨現嚴處斷不可已卽令宣傳官馳傳批旨於庭試兩所試官處可也
정조 18년
李勉兢以庭試武一所試官意啓曰今日臣所應講擧子自天字至推字一百五人內入格二十九人而日暮姑停之意敢啓傳曰知道
정조 18년
李勉兢以庭試武二所試官意啓曰臣所今日自白字至忘字鐵箭應試擧子二千二百人內入格一百六十五人而日暮姑停之意敢啓傳曰知道
정조 18년
洪仁浩以義禁府言啓曰明日三日製時本府都事皆爲赴擧武都事一員本府入直而仁政門崇範門禁亂都事庭試初試武一二所謁聖初試武一二所禁亂都事當直入直都事公事回公都事無以推移假都事九員令該曹各別擇差以爲分排之地何如傳曰允
정조 18년
洪仁浩以義禁府言啓曰陰竹縣監金養根陽城縣監南省老等拿問事實嚴勘事傳旨啓下矣金養根南省老俱在任所云發遣府羅將竝拿來何如傳曰允
정조 18년
禁府啓目金海府使柳鎭琡原情云云傳旨內辭緣泛稱遲晩所當請刑是白乎矣曾經宣傳官勿爲請刑載在大典通編議處何如判付啓依允
정조 18년
持平安廷善啓曰請亟寢秋曹罪人柳師文放釋之命仍令王府設鞫嚴問期於得情夬正王法措辭見上答曰不允
정조 18년
領議政洪樂性箚曰伏以臣昨見吏曹草記批下者誨責截嚴伏不勝萬萬悚惶罔知攸措臣忝居揆地觸事昏聵一日二日無往非罪全乏察飭之實且失糾繩之責至於銓注之間壞格循私之習狼藉無餘而泛看政目昏未覺察莫能仰請處分致煩自上提飭臣之溺職之罪於是益著尤無所逃該房承宣至被重推而臣則大官之故獨自倖逭私心慙悚固無可論而在朝家綜核之政尤豈容如是哉第念殿試當前則典籍之前期留窠卽是金石之典也伏聞今番長銓亦自正月儲窠不出及夫前參判丁範祖之獨政也政吏亦援據格例屢遭爭挽而恬不聽施云身爲秉銓之官無忌蔑公恣意濟私者至此之極而臣在董率之地漫不檢飭任其壞了銓法則彼範祖何責焉臣於嚴敎之下固當卽地自引仰請譴何而身在避寓有不敢冒呈今始倩人構箚淨寫朝房略效齋沐之義仰瀆崇嚴之下伏乞聖明亟降威罰重勘臣罪以爲大官不職者戒焉取進止答曰省箚具悉卿懇安用過引安心視事仍傳曰此批答遣史官傳諭于領議政
정조 18년
甲寅二月二十日辰時上御誠正閣軍士房承旨同副承旨入侍時左承旨李勉兢同副承旨李羽晉記事官鄭文始記注官金良倜承膺祚以次進伏訖上曰平安兵使入侍賤臣承命出傳與平安兵使申應周偕入進伏應周奏職姓名上曰關西風俗異於昔日目下四郡物情形便亦欲詳知下去務爲之命除宣諭先退上曰兵判入侍良倜承命與兵曹判書徐有防偕入上曰明日三製欲於仁政殿設行禁軍移接等事排立軍兵竝除標信自兵曹修正節目以入命勉兢書傳敎曰三日製明日爲之當於仁政殿親臨而今番慶科文武初試之用三百者丁卯年仁元聖后六旬慶科有三百初試之例而然也武擧爲念實才之遺珠單技優等者別單修啓之意昨冬已有知委則廣慶之道儒武何異且聞鄕儒上來者亦夥然云豈可空令渡灞乎明日試券紙頭京儒書京字三都八道各書府名道名大抵我國用人之方專取科目之路漸益狹窄昔之遍及遐方尙矣近來則不及畿湖又不及於江以內城以外而倖占之家皆在於南山北岳之間苟且如是而雖欲恢張於用人之際其可得乎花製親試之前期發令已有所斟量者明日試取後通京鄕取居首一人當賜第又當以二百人直赴會試及給分京儒則兩岐只各取五人其餘竝屬鄕人以示朝家廣敷邦慶廣求人才之本心上曰工曹參判李敬一副摠管李義弼李集斗洪聖淵假承旨差下出榻敎命書傳敎曰明日試取時京鄕試券旣命分類塡字號試所承旨亦當分捧時任承旨乏人假承旨四員加差擧行一員守廳事分付有防曰去壬子閏四月平安道各邑武士各技試取時龜城官奴五千入格與他武士混蒙直赴殿試之命矣公私賤不得赴國試載在法典此則雖非可論而各道都試時官奴入格則許令免賤而此與都試有異何以爲之乎上曰許令免賤可也出擧條仍命退諸臣以次退出
정조 18년
甲寅二月二十日巳時上御重熙堂右副承旨入侍時右副承旨南公轍記事官鄭文始記注官金良倜承膺祚以次進伏訖上曰明日三日製時禮曹判書閔鍾顯兵曹判書徐有防戶曹判書沈頤之工曹判書具庠行副司直徐鼎修行大司成鄭大容行副司直李家煥右尹柳焵兵曹參判林濟遠讀券官加差行副司直徐榮輔副修撰李相璜前應敎崔獻重兵曹正郞尹魯東前獻納洪秀晩前正言朴崙壽典籍韓用鐸持平安廷善兵曹正郞鄭晩錫前正言洪秉臣前校理李翊模前佐郞宋知濂對讀官加差出榻敎上曰讀券官李家煥代刑曹參判李冕膺爲之對讀官李翊模代奉常正金熙朝爲之出榻敎上曰武所試官金熙朝代校理權坪除肅拜進去出榻敎上曰讀券官李冕膺代行副司直權爲之出榻敎命公轍書公事判付訖命退承史以次退出
정조 18년
行都承旨洪明浩坐左承旨李勉兢坐直右承旨洪仁浩坐左副承旨李益運坐直右副承旨南公轍坐同副承旨李羽晉坐注書徐有聞仕鄭文始仕直事變假注書洪宅柱仕
정조 18년
洪仁浩啓曰大司憲鄭好仁執義尹光普掌令李儒修持平申溆試所進掌令姜文會呈辭持平申光岳在外監察茶時之意敢啓傳曰知道
정조 18년
備忘記方山萬戶康漢淵下直長弓一張長箭一部片箭一部筒兒一箇賜給
정조 18년
傳于李羽晉曰入格儒生再明日待令
정조 18년
傳于南公轍曰政官待開門牌招開政
정조 18년
吏曹口傳政事以鄭東敎爲水原判官
정조 18년
李勉兢以都摠府言啓曰今日入直內三聽武兼禁軍及軍兵等當爲中日習射而仁政殿親臨三日製試取相値不得爲之之意敢啓傳曰知道
정조 18년
李勉兢以謁聖武一所試官意啓曰臣所平明開場鐵箭應射擧子自聖字仍爲試取之意敢啓傳曰知道
정조 18년
李勉兢以謁聖武二所試官意啓曰臣所今日平明開場鐵箭應射擧子自在字仍爲試敢之意敢啓傳曰儒武何異儒生之濟州人別爲考券武士亦當用此例今番諸所呈單之濟州武士爲幾人而入格爲幾人乎卽爲草記如有上來而未入格者兩科各試小布一巡柳葉箭一巡一中以上入格人草記可也
정조 18년
李勉兢以庭試武一所試官意啓曰臣所今日平明開場講書自位字試取之意敢啓傳曰知道
정조 18년
李勉兢以庭試武二所試官意啓曰臣所今日平明開場自罔字鐵箭仍爲試取之意敢啓傳曰知道
정조 18년
李勉兢以謁聖武一所試官意啓曰以謁聖武二所平明開場鐵箭試取草記傳曰儒武何異儒生之濟州人別爲考券武士亦當用此例今番諸所呈單之濟州武士爲幾人而入格爲幾人乎卽爲草記如有上來而未入格者兩科各試小布一巡柳葉箭一巡一中以上入格人草記可也事命下矣臣所則初無濟州武士呈單之事亦無他所移來之人不得試射之意敢啓傳曰知道
정조 18년
洪仁浩以謁聖武二所試官意啓曰今日平明開場鐵箭試取草記批旨內儒武何異儒生之濟州人別爲考券武士亦當用此例今番諸所呈單之濟州武士爲幾人而入格爲幾人乎卽爲草記如有上來而未入格者兩科各試小布一巡柳葉箭一巡一中以上入格人草記可也事命下矣本所初無一人之來呈單子者又無他所移來之人故不得試取之意敢啓傳曰知道
정조 18년
李勉兢以庭試武一所試官意啓曰以謁聖武二所鐵箭試取草記傳曰儒武何異儒生之濟州人別爲考券武士亦當用此例今番諸所呈單之濟州武士爲幾人而入格爲幾人乎卽爲草記如有上來而未入格者兩科各試小布一巡柳葉箭一巡一中以上入格人草記可也事傳敎矣臣所元無濟州武士掛單者不得試取之意敢啓傳曰知道
정조 18년
李勉兢以謁聖武一所試官意啓曰臣所鐵箭應射擧子自聖字至名字半字入格二人四日入格之數一百六十九人一百五十步以上五人先取柳葉箭之數四十人通計兩技試取之數則都數爲二百十四人矣兩技旣已畢試今方修正榜目之意敢啓傳曰知道
정조 18년
洪仁浩以訓鍊都監言啓曰本局從事官四員內李相璜以三日製對讀官進鄭東敎以別例房郞廳殿座時待令沈逵李台峻三日製觀光次進今日省記無以推移依例以把摠代直之意敢啓傳曰知道
정조 18년
洪仁浩以訓鍊都監言啓曰今二月二十一日仁政殿親臨三日製試取時因兵曹節目金虎門軍一百三十名除出仁政門肅章門各三十名排立光範門藥房後門仁政門西月廊挾門各十名排立進善門敦化門各二十名排立而各定將校一人率領雜人一切嚴禁事畢後還入直所而待標信擧行之意敢啓傳曰知道
정조 18년
李勉兢以御營廳言啓曰今二月二十一日仁政殿親臨三日製儒生試取時東營集春營入直軍一哨內各留營直十名餘皆除出進善門外排立事各該將領祗受直下標信矣依此擧行事畢後還爲入直之意敢啓傳曰知道
정조 18년
洪仁浩以刑曹言啓曰今番慶科庭試初試文三所設場於本曹故本曹移接典醫監之意敢啓傳曰知道
정조 18년
洪仁浩以刑曹言啓曰今此謁聖放榜時天童軍例自本曹待令而文科則全數定給武科則只給甲乙科事曾有定式今亦依此擧行之意敢啓傳曰知道
정조 18년
洪仁浩以義禁府言啓曰時囚罪人張志默考律勘放後草記事命下矣張志默開城留守李秉鼎狀啓內非理牟利侵虐浦民猶屬細故假稱經歷之牌子僞着經歷之手決摹踏印樣書以官字貿米之奪取星火之捉來放恣書牌無難行惡事未前聞罪關變怪此等蔑法無恥之類不可一刻置之於職次其罪狀令攸司稟處罪取考律文則大明律詐僞條有曰若詐僞守禦管軍衙門文書套畫押字盜用印信者杖一百流三千里在官求索借貸人財物條有曰若將自己物貨散與部民多取價利强者準枉法論一十貫杖九十名例云二罪俱發以重者論大典通編推斷條有曰犯私罪杖一百以上之罪決杖告身盡行追奪雜令條有曰王府決杖者代以金贖矣張志默從重論杖一百收贖告身盡行追奪平安道龍川府流三千里定配而以狀啓內辭意具罪目依例發遣府羅將押送配所何如傳曰允
정조 18년
甲寅二月二十一日卯時上詣仁政殿三日製儒生親臨試取入侍時行都承旨洪明浩假承旨洪聖淵李集斗李義弼李敬一左承旨李勉兢右承旨洪仁浩左副承旨李益運右副承旨南公轍同副承旨李羽晉記事官徐有聞鄭文始記注官承膺祚洪樂游讀券官行判中樞府事朴宗岳行司直鄭昌順禮曹判書閔鍾顯兵曹判書徐有防戶曹判書沈頤之工曹判書具庠行副司直徐鼎修權沈煥之行大司成鄭大容右尹柳烱兵曹參判林濟遠對讀官行副司直尹行任洪義浩徐榮輔前應敎李肇源崔獻重前司諫李錫夏副修撰李相璜兵曹正郞尹魯東前獻納洪秀晩前正言朴崙壽典籍韓用鐸持平安廷善兵曹正郞鄭晩錫前正言洪秉臣奉常正金熙朝前佐郞宋知濂以次侍立上具翼善冠衮龍袍乘輿出協陽門入延英門由光範門至仁政殿降輿陞座上曰試臣儒生就位上曰命官蔡領府事代朴判府事爲之出榻敎上曰副摠管林蓍喆申光履假承旨差下出榻敎上曰殿庭狹窄難容多士外庭設布帳許入而守禦使兼管禁營申飭設布帳可也上曰禁衛大將試所進去間守禦使兼察事聽傳敎出榻敎引儀唱試官以下行禮訖宗岳昌順等進前曰趁早臨殿聖體若何上曰一樣矣宗岳等曰王大妃殿氣候何如上曰一樣矣宗岳等曰惠慶宮氣候何如上曰一樣矣上命頤之等書賦原泉混混不舍晝夜盈科而後進放于四海訖勉兢仁浩羽晉跪啓宣敎懸題訖上曰諸承旨分揀京外各道試券可也通禮跪告禮畢上乘輿由光範門延英門協陽門還內諸臣以次退出
정조 18년
甲寅二月二十一日午時上御重熙堂右副承旨入侍時右副承旨南公轍記事官徐有聞記注官金良倜洪樂游以次進伏訖上命書傳敎曰水原判官改差令該曹口傳差出命讀公事書判付訖命退承史以次退出
정조 18년
甲寅二月二十一日未時上御熙政堂科次入侍時行都承旨洪明浩假承旨林蓍喆申光履洪聖淵李集斗李義弼李敬一左承旨李勉兢右承旨洪仁浩左副承旨李益運右副承旨南公轍同副承旨李羽晉記事官徐有聞鄭文始記注承膺祚洪樂斿試官行判中樞府事朴宗岳行司直鄭昌順禮曹判書閔鍾顯兵曹判書徐有防戶曹判書沈頤之工曹判書具庠行副司直徐鼎修權沈煥之行大司成鄭大容右尹柳焵兵曹參判林濟遠行副司直尹行任洪義浩徐榮輔前應敎李肇源崔獻重前司諫李錫夏副修撰李相璜兵曹正郞尹魯東前獻納洪秀晩前正言朴崙壽典籍韓用鐸持平安廷善兵曹正郞鄭晩錫前正言洪秉臣奉常正金熙朝前佐郞宋知濂以次進伏訖上曰王大妃殿進御人蔘養胃湯本方中去人蔘蒼朮減五分加便香附一錢五分砂仁一錢自今日限三貼煎入出榻敎上曰宗岳昌順考京儒試券有防頤之考京畿試券鍾顯庠考北道全羅道兩試券鼎修考嶺南試券煥之大容考忠淸試券焵濟遠考黃海道關西試券行任榮輔考關東試券宗岳等分考試券取金就强等三百人命書傳敎曰居首幼學金就强賦三中直赴殿試三下京幼學李應淵趙雲彬洪世榮徐衡輔黃基宇等五人華城幼學金箕詢閔亨圭沈榮鎭進士任希季幼學柳漢明進士李得祚等六人松都進士李膺禧江華幼學趙顯文京畿幼學鄭渭達進士柳敬鎭南巖老趙永升幼學李蓍源宋象純進士李章垕幼學權宓李益謙李鍾仁洪秉球李芝秀兪星煥尹雲逵進士李晉默幼學李輝永等十六人慶尙道幼學徐檍生員金俊宅幼學劉履周柳台佐李命峻李龜斗權應勛鄭稑柳遠祚金亮昊鄭彦修都命舜生員權心度幼學安宗海柳相玉等十五人忠淸道生員鄭遂龜幼學金益修楊天濟生員李載寬幼學金韺澤洪樂馨鄭履新進士柳潚幼學金渏進士李宇炯幼學宋奎熙李弘鎭李兪漢輝趙大采等十五人全羅道生員高時休幼學具靜鎭權以樞朴宗萬鄭滾鄭亨謙王仁祚朴允彬金圭鄭潤國丁光奎梁見龍生員林德鎭等十三人江原道幼學李相遠趙雲師黃基命李相建李儒璜等五人黃海道幼學閔璧祥黃晟源金致大郭鎭英生員趙夢寅幼學申烜閔日祥等七人平安道幼學李鴻權郭士翰李命說金紀秋吳德齡李聖楫劉信擧李仁玉承啓祚康芝陸等十人咸鏡道幼學趙鼎彦韓諄南履夏崔宗岱安性履進士魏光肇等六人竝直赴會試草三下京生員洪晩榮等五人華城生員申光軾等六人松都幼學高錫晉江華幼學李仁範京畿幼學尹致蓂等十六人慶尙道幼學郭鵬擧等十五人忠淸道幼學李建人等十五人全羅道幼學林楨岳等十三人江原道幼學李魯學等五人黃海道幼學邊德祚等七人平安道幼學金逸海等十人咸鏡道幼學陳友翔等六人各給二分次上京幼學宋翼朝等五人華城生員李弘謙等六人松都進士韓景素江華進士黃勉喆京畿幼學洪鼎健等十六人慶尙道幼學林之雨等十五人忠淸道幼學崔濬等十五人全羅道幼學閔邦顯等十三人江原道幼學鄭元忠等五人黃海道幼學趙寅鳳等七人平安道幼學李鼎默等十人咸鏡道幼學朴昌祿等六人各給紙一卷頤之曰本曹郞官鄭東敎令日移拜水原判官矣目下春塘臺補階之役尙未竣了則該郞遞易此已可悶且鑄錢之役在本曹爲莫大之政若付之生手則多有狼狽之端本曹正郞鄭東敎仍任何如上曰依爲之出擧條羽晉曰讀券官沈煥之旣入闕中兼帶藝文提學不爲肅謝推考何如上曰依爲之出擧條上曰假承旨一竝減下出榻敎諸臣以次退出
정조 18년
行都承旨鄭大容坐行左承旨林蓍喆坐直右承旨徐榮輔坐左副承旨李勉兢坐直右副承旨李益運坐同副承旨李羽晉坐注書徐有聞仕直鄭文始仕事變假注書洪宅柱仕
정조 18년
藥房提調鄭昌順副提調洪明浩啓曰親臨試士侵夜酬應伏未審夜間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 18년
徐榮輔啓曰在前謁聖試士時有時原任大臣入侍之例今番則何以爲之乎敢稟傳曰依例爲之
정조 18년
徐榮輔啓曰在前謁聖試士時有宗宰磨鍊入侍之例今番則何以爲之乎敢稟傳曰依例爲之
정조 18년
徐榮輔啓曰在前謁聖時因本院啓辭試官隨駕而參祭儒生自集春門隨入矣今亦依此爲之乎敢稟傳曰依此爲之
정조 18년
傳于李羽晉曰軍士房承旨入侍
정조 18년
傳于李羽晉曰謁聖武一所試官監試官入侍
정조 18년
傳于李羽晉曰右承旨入侍
정조 18년
傳于徐榮輔曰在外臺諫許遞前望單子入之
정조 18년
臺諫前望單子入之持平申龜朝落點
정조 18년
承旨前望單子入之林蓍喆徐榮輔落點
정조 18년
吏曹口傳政事以黃運祚爲陜川郡守
정조 18년
傳于李羽晉曰今番先來之未過三日上來極爲可嘉落仕者復職其中閑良及譯官令兵判從願收用
정조 18년
有政吏批判書金思穆進參判黃昇源進參議金履翼進左副承旨李勉兢進啓曰水原府判官今當差出而本府以營下劇邑不可不各別擇差他道有聲績未準朔守令竝擬何如傳曰允
정조 18년
以李冕膺爲都承旨申大尹爲副校理徐命全爲同敦寧趙基顯爲司宰僉正玄重祚爲吏曹佐郞宋知濂爲兵曹佐郞鄭東協爲水原判官戶曹正郞鄭東敎仍任事承傳故學生金春行贈戶參例兼故縣監金時佐贈吏議以上同知金履復兩代
정조 18년
再政以尹師國爲大司憲洪應辰爲知敦寧洪亮猷爲漢城判官鄭昌期爲蔚山府使
정조 18년
兵批判書徐有防進參判林濟遠病參議兪漢寧病參知尹致性入直左承旨林蓍喆進
정조 18년
以洪秉殷爲副摠管李相璜爲文兼副司果鄭毅祚單付
정조 18년
傳于李羽晉曰都承旨仍任前職承旨前望單子入之待下批牌招察任
정조 18년
承旨前望單子入之鄭大容落點
정조 18년
傳于李羽晉曰廟司不可數遞仍任其代令該曹口傳差出自是弊邑可合蘇弊者差送待下批當日辭朝新除者如或赴擧使之科後下送事分付
정조 18년
吏曹口傳政事李義逸爲蔚山府使宗廟令鄭昌期仍任事承傳
정조 18년
冬至兼謝恩正使昌城尉黃仁點上年十二月二十二日到北京留南館四十日連爲無事今月初二日離發回還之意詮次啓達傳曰知道
정조 18년
李羽晉以奉掌寺都提調提調意啓曰昨年秋等所造遺在中脯爲四十三貼二條而文廟酌獻禮所封中脯爲四十五貼七條矣其不足之數以新造中脯參互封進宗廟景慕宮來月朔享一體封進之意敢啓傳曰知道
정조 18년
李羽晉以奉常寺都提調提調意啓曰春等中脯二貼依定式以備看品之意敢啓傳曰知道
정조 18년
李勉兢以兵曹言啓曰依下敎內閣畫員前東里僉使許礛決棍二十度之意敢啓傳曰知道
정조 18년
李益運以兵曹言啓曰同知中樞府事吳琛李觀鎭李澹宋維栻尹貴東鄭東周鄭銓李宗煥成塤金禹平金九基李宅夏金鎭光金逵泰李天福朴敬訥僉知中樞府事黃建柔全德義李集成李晉祥黃彬任致聖李錫增趙時毅李亨源尹喆東韓衡佐金致郁趙明需五衛將鄭持淳俱以老病或肅謝或在外未上來竝依例減下何如傳曰允
정조 18년
林蓍喆以兵曹言啓曰依下敎閤門待令政院書吏全弘喆使令朴宗植各決棍三度之意敢啓傳曰知道
정조 18년
李羽晉以備邊司言啓曰今番慶科八路咸聚三製入門爲二萬三千九百餘人收券爲一萬二百餘張之多卽無前之盛擧也第念庭試初試雖分三所場內本不廣闊門閾亦自狹窄爭先出入曉頭捧券之際必多紛遝蹂藉之患實不無軀命之慮科場之隨從書冊之禁自是法典今此初試時應赴擧之士子外若有率入隨從挾持書冊之類嚴飭禁亂所一一摘發移法司照法嚴繩不能嚴禁之試官禁亂官竝隨現重勘而預令成均館知委多士俾無犯罪之弊謁聖科場亦爲一體嚴飭何如傳曰允
정조 18년
李羽晉以司僕寺一二提調意啓曰今此謁聖文武科新恩當給本寺馬而在前武科則只給甲乙科今番亦依此磨鍊之意敢啓傳曰知道
정조 18년
李勉兢以壯勇營言啓曰一家之五子登科其父加資同塾之五弟登科其師加資該哨之五名登科其長加資載在法典卽亦格式今番本營左司右哨水原鄕軍一哨之軍五名登科該哨官之照例加資在所當爲左司右哨哨官趙岡加資一款卿其照例草記事命下矣該哨官趙岡加資係干恩賞不敢自下擅便令該曹考例稟處何如傳曰加資
정조 18년
李勉兢以壯勇營言啓曰本營鄕武士試射時各技優等人別單書入之意敢啓傳曰知道
정조 18년
林蓍喆以庭試武一所試官意啓曰濟州閑良高宅信自謁聖二所移來臣所故依傳敎柳葉箭貫革一巡小布一巡試射俱未得中矣還送謁聖二所之意敢啓傳曰二所如未入格更送庭試二所試取又或未入格問其地處差定禁旅期於明年慶科參榜事令兵判知悉可也
정조 18년
林蓍喆以謁聖武二所試官意啓曰濟州閑良高宅信今自庭試一所移送臣所故依傳敎柳葉箭貫革一巡小布一巡試射而俱未得中矣移送庭試二所之意敢啓傳曰知道
정조 18년
李勉兢以庭試武二所試官意啓曰謁聖武二所濟州閑良高宅信柳葉箭小布俱未得中草記傳曰二所如未入格更送庭試二所試所又或未入格問其地處差定禁旅期於明年慶科參榜事令兵判知悉可也事命下矣依傳敎自謁聖武二所移送臣所柳葉箭貫革一巡小布一巡更爲試取俱未得中故起送兵曹之意敢啓傳曰知道
정조 18년
李勉兢以兵曹言啓曰庭試武一所草記濟州閑良高宅信柳葉箭貫革一巡小布一巡俱未得中還送謁聖二所事傳曰二所又未入格更送庭試二所試取又或未入格問其地處差定禁旅期於明年慶科參榜事令兵判知悉可也事命下矣高宅信謁聖二所及庭試二所試取時俱未入格故招問地處則其父榮冠時帶御營哨官云旣是將官子枝禁旅口傳以入之意敢啓傳曰知道渠是重溟絶海之人卿於每朔朔試射或宣傳官射會時試小布及柳葉箭二中則草記付初試三中則直赴殿試之意草記捧承傳可也
정조 18년
李羽晉以庭試武一所試官意啓曰臣所今日平明開場講書自信字試取之意敢啓傳曰知道
정조 18년
李羽晉以庭試武二所試官意啓曰臣所今日平明開場自聲字鐵箭仍爲試取之意敢啓傳曰知道
정조 18년
李羽晉以謁聖武二所試官意啓曰臣所今日平明開場鐵箭應射擧子自能字仍爲試取之意敢啓傳曰知道
정조 18년
李勉兢以謁聖武二所試官意啓曰臣所今日鐵箭應射擧子自能字至詩字一千二百人內入格五十七人一百五十步俱越一人四日入格合爲一百三十六人而日暮姑停之意敢啓傳曰知道
정조 18년
李羽晉以庭試武一所試官意啓曰今日臣所應講擧子自位字至長字三百七十三人內入格一百十八人而日暮姑停之意敢啓傳曰知道
정조 18년
李羽晉以庭試武二所試官意啓曰臣所今日自罔字至傳字鐵箭應試擧子二千一百五十人內入格一百九十三人而日暮姑停之意敢啓傳曰知道
정조 18년
李羽晉以謁聖武二所試官意啓曰臣所今日鐵箭應射擧子自在字至得字二千一百五十人內入格五十一人再昨日入格三人昨日入格二十四人合爲七十八人而日暮姑停之意敢啓傳曰知道
정조 18년
李勉兢以庭試武一所試官意啓曰今日臣所應講擧子自信字至當字半字三百三人內入格六十九人摠計三日入格合爲二百十六人而各技皆已畢試仍爲計劃修正榜目之意敢啓傳曰知道
정조 18년
李勉兢以庭試武二所試官意啓曰臣所今日鐵箭應射擧子自聲字至盡字一千八百人而入格一百五十人內一人一矢一百六十三步二矢一百五十八步三矢一百五十四步一人一矢一百五十三步二矢一百五十八步三矢一百五十二步合以計之柳葉箭入格九百一人鐵箭入格五百八十五人都數爲一千四百八十六人內兩技入格九十人矣鐵箭今已畢試仍自天字講書試取之意敢啓傳曰知道
정조 18년
李勉兢以庭試武二所試官意啓曰臣所應講擧子入格三人之意敢啓傳曰知道
정조 18년
李勉兢以壯勇勞言啓曰本營鄕武士試射時各技優等人別單書入之意敢啓傳曰知道
정조 18년
林蓍喆以義禁府言啓曰平安道肅川府定配罪人金魯永特放事命下矣金魯永卽爲放送事分付該道道臣之意敢啓傳曰知道
정조 18년
林蓍喆以義禁府言啓曰江原道平海郡遠竄罪人金鍾秀爲先施以極邊遠竄之典事承傳啓下矣金鍾秀咸鏡道慶源府極邊遠竄而以承傳內辭意具罪目依例發遣府都事自平海郡執捉仍令押送配所何如傳曰允
정조 18년
知敦寧柳戇疏曰伏以天佑宗祊慶溢殿宮月正元日縟儀誕擧聖孝上格茀祿鼎臻臣民蹈忭帀域惟均因伏念臣本以滓穢之蹤屢蒙拂拭之恩歲前超資迥出格外特縻西樞之銜命肅靈壽之閣闔門感泣無地自容恩山德海偏及無似之物生死骨肉莫喩再造之澤而只緣行己無狀觸事生疣居留宿愆薄勘旋宥末稍人言罪上添罪臣杜門追訟自分爲聖世之棄物而情地危蹙蹤跡臲卼式至于今不敢以誤恩之荐降揚揚然自同平人矣敦府新除又下此際臣惝怳感激尤莫省措躬之所也九天洪渥至此之極一身廉隅有不暇顧冒沒出肅少伸叩謝之忱而第臣於見職旣無敦寧揆以法例在所當遞玆敢披瀝衷懇仰瀆崇嚴伏乞天地父母俯垂鑑諒特遞臣所帶職名以存公格因治臣自來辜犯以肅朝綱焉臣無任云云答曰省疏具悉本職許遞
정조 18년
水原留守李命植疏曰伏以臣僇人也情危跡畸年邁病篤杜門蟄伏自甘癈棄者爲六七年之久矣昨歲之夏突然出膺於居留之命人之見之者莫不駭笑之鄙罵之曰斯人也自謂屛退者何在也執守者何在也廉恥者何在也一世譁然訾議如山臣未暇恤也豈其無所以而然哉念臣菲才淺識百無一長立朝餘四十年外內踐歷無非華要以之冥升居然崇秩夷考事爲庸庸碌碌未有毫毛之可取以圖萬一之報效及當年至之後又未追古人懸車之義其癈而棄也固宜而迺殿下尙軫收簪之眷特垂有隕之天除旨之下瞻聆俱聳闔門惝怳此豈如臣老醜譾劣所可得於聖明之主哉草草辭遜未蒙允兪批旨隆渥榮逾華衮私心感激涕淚無從珠丘陪護行宮整釐其任至重揆以義分不容逡巡且方新設留營規模制度與前懸異苟能殫誠盡力以底乎成則塵刹之奉或可效於桑楡之景此臣所以愚不自揆一力擔荷從前之屛退平日之執守一己之廉恥俱不敢較計者也逮夫莅任之後力不從心知未濟事儱侗昏憒錯誤多端瘝官廢務已無可言向者行辛之時半路顔行迹竝登壇洞外落留曲念便宜凡百擧行一從涵覆俾免郵罰夫何無所取於臣而眷庇軫恤若是之深且厚也又況臣子之陞秩適在此際驚懍罔措滿心憂懼恩山德海與天無極臣雖蹈赴隕結豈足爲一半分酬報而不幸過福招災數旬以來病勢奇怪別無疼痛叫楚之處而百骸如碎坐臥俱妨終晝達夜昏睡罔覺朝晡所噉食不過數匙膈上痞滿下體氷冷涔涔綴綴殆無省識似此不已溘先之憂非朝伊夕身帶劇務無以任便調攝病裏惶悶不知爲計玆不得不冒萬死陳列實狀以冀天鑑之俯燭而特許鞶褫以成終始之惠焉嗚呼進退無據有負素心又此疾聲之呼無異常人惶愧交中不知所喩臣不勝瞻天隕越伏地祈懇云云答曰省疏具悉耆年緊務尙不言勞卿心可嘉況今園幸已過豈靳求遞之懇乎所請許施
정조 18년
徐榮輔以禮曹言啓曰式年生進初試今已卜日啓下矣大抵科場紊亂京鄕一般而鄕或有甚於京以至目不識丁手不操筆者擧生非分之想率多冒占之弊苟究其由實由於照訖講之不能修明而然也謹按大典通編諸科條有曰科場應赴人無照訖號牌者停擧所謂照訖號牌者卽今之照訖帖也以此觀之在前京外之一體擧行推可知也而今則鄕外此法便歸蕩然一年二年因循抛置科場之不嚴士習之不正職由於此今年則申飭七道照訖講前期開場各其地方官各別嚴捧必以自作自書者抄擇修成冊送于京試官都事又於入場之際詳考其照訖帖有無始許赴試待其畢試後如有無文筆而倖參者則當該地方官爲先從重勘罪不察之京試官都事亦爲論罪而外方守宰中文蔭倅則使之躬自捧講武倅則該地方儒生移送附近鄰邑文蔭守令處以爲捧講之地至於鄕儒之願赴京試者則毋論入京舊近先問其委折使之一一受出該邑公文來付四館所然後始爲許赴於漢城試如是申飭之後或有無文筆倖占鄕試之類無公文冒赴京試之人則擧子移法司照律當該地方官亦爲草記嚴處此意一一知委於各道而如是知委之後若或以能文而不善書混歸不許赴之科亦有乖於以文選士之意考試之際只觀文之工拙不論筆之優劣事亦爲預先知委俾無不知犯科之弊至若京師及畿內儒生四館所照訖講自有前式年新定節目今年亦爲依此另飭擧行俾有實效何如傳曰允
정조 18년
甲寅二月二十二日卯時上御誠正閣藥房入診軍士房承旨謁聖武一所試官入侍時藥房提調鄭昌順副提調洪明浩左承旨李勉兢記事官徐有聞鄭文始記注官金良倜承應祚檢校直閣徐榮輔謁聖武一所試官戶曹參判柳誼行副司直徐有大宣傳官吳毅常醫官卞金孝儉吳仁豐金光國李周憲周命新李敬德監試官大司憲鄭好仁司諫李顯默正言申龜以次進伏許昌順等曰侵夜勞動之餘聖體若何上曰一樣矣昌順等曰王大妃殿氣候何如上曰一樣矣昌順等曰惠慶宮氣候何如上曰一樣矣昌順曰醫官待令入診何如上曰置之卿等先退上敎有大曰擧子之以單技不得入格者有之乎有大曰鐵箭遠射而以窠窄見拔者爲七十餘人柳葉箭三中者爲三十餘人矣上命書傳敎曰今聞謁聖一所試官言六兩入格者因窠窄而見落爲七十餘人之多至於柳葉箭入格兩技二人外全數見落亦至於三十八人之多云揆以法典不必軫念而近以六兩勸奬事屢勤飭敎猶不知其效觀於今番頗覺有其益旣知其益則何可拘於格例以阻其爭賭之勇乎今番各所六兩越一百三十步因窠窄見落者勿論謁聖與庭試擧子皆當於殿試日特爲別試柳葉箭一巡取三分以上各所柳葉箭三中而見落者亦用此例應試事分付値無前之慶會有此拔例處分俾各曉諭明年亦當有慶科今番初試六兩之越百四五六十步者殿試日元技外當別試百四十步防牌未入格者令兵判及訓鍊院堂上抄出限明年慶科令京外營門依付料例定窠量給期於將進至於二百步其求之也何等辛勤況仕路指窠揭榜求之然而所謂遠射猶未越牌是豈才之罪也莫非道帥臣不能誠心勸課而然兩西監兵使更觀明年慶科當有處分先以此意令廟堂關飭兩西命試官先退上曰監試官外詣臺臺臣入直玉堂入侍出榻敎賤臣承命出傳與掌令姜文會正言李冕校理張至顯偕入進伏好仁等曰請黜置罪人鄭致達妻亟令王府快正典刑措辭見上上曰不允好仁等曰請物故罪人德相亟施孥籍之典措辭見上上曰不允好仁等曰請逆賊尙喆追施孥戮之典措辭見上上曰不允三十六字刀割好仁等曰噫嘻痛矣金鍾秀之忍於不忍胡至於此極也凶疏闖發雖在今日而苟究厥由一忍字之所流來非一朝一夕之故也夫以我聖上日月之明豈有遺照而向當朝家艱虞人物乏少之時謂如渠者或可以半分裨補或可以一事報效曠世遭逢肇自宮筵不次擢用粵在初元寵冠薦紳位至鼎鼐而曾無微勞之積銖徒見百罪之彌天猶且仁推容物德洽好生渠反甘心陷溺而輒拯拔之渠自將身就死而屢生活之使渠而豚魚也木石也宜乎含恩畏法改心革面以爲勉向國家少盡臣分之圖而夙宵揣摩不越萬般誑惑以是而眼無君父以是而背馳國是爲今日臣子者所不忍提說而忍於提說所不忍濡筆而忍於濡筆習與心成勢與地長駸駸然靡所止屆伊來倫彝之斁塞隄防之頹圮人心之陷溺世道之乖敗何莫非鍾秀忍於不忍之致而以至今番凶疏將心益露悖節愈彰矣噫嘻尙忍言哉渠之肆然投匭不先不後必於閟宮回鑾之後筵席承候之餘人皆歡忭而渠獨懣然而不平天臨咫尺而渠則漫稱以覺悟外若節節自服件件知罪而惟其滿腔忍心隱然自在則其所以不旋踵而忍將此滿紙至凶之說忍呈於玉候纔安之際者此也若其上款之詆斥庭請一事言之尤爲膽掉思之倍覺骨顫噫以殿下之臣子目見聖慕之過度明知聖候之越添而大小同情疾聲呼籲於慈宮之前者其心油然其義曒然蓋是年是月是日慈心之茹痛卽聖心之茹痛也其所以先寬慈宮之心亟回聖上之心者不於我慈宮而何所因極哉先之以多少做錯繼之以不敢索言旣已顯加咆哮又有無限包藏渠若人也豈忍爲此若以爲聖躬保護之不當仰請於慈覆則是無天理也若以爲臣僚庭籲之不當仰徹於慈聽則是無臣節也無天理亂也無臣節不敬也此不但爲慈宮之罪人殿下之罪人也抑亦宗社之罪人天下萬世之罪人也噫鍾秀之忍於不忍厥惟久矣事關不忍輒忍爲之語涉不忍輒忍言之旣忍且忍無所不忍而今玆忍不忍之擧又在於登對自服之不數日內國家何負於渠而忍爲不忍爲之事忍言不忍言之言輾轉至此極也殿下之於鍾秀生活之拯拔之者亦已屢矣而一張凶疏自成斷案此而不亟行天討卽施王章則非但亂臣賊子無所知懼將使君臣父子之大倫大法壞廢斁晦而無餘地矣豈不凜然寒心哉國論如沸輿情益切破窩拔根之道有不容少緩且伏念以我殿下出天之孝倍切今年撫時之痛則玉候愆和慮或復作臣民之憧憧焦心每在於此而纔因鍾秀凶疏之闖呈以致日前膈氣之彌留其貫盈之罪惡尤不可一刻容貸於覆載之間矣其在靖世牖衆之道不可極邊遠竄而止特以曾經大官之故請勘自有次第當律尙未亟行王章久稽至今假息輿憤愈久愈切請慶源府極邊遠竄罪人金鍾秀爲先施以絶島安置之典上曰依啓出擧條好仁等曰請遲晩後物故罪人啓能亟施孥籍之典趾賊等凶種快施邦刑養遂獻遂李觀源竝令王府設鞫得情措辭見上上曰不允好仁等曰請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑措辭見上上曰不允好仁等曰請物故罪人國榮亟施孥籍之典措辭見上上曰不允好仁等曰請梟示罪人明謙正刑罪人以謙亟施孥戮之典逆復庶子好石亟施處絞之律荐棘罪人時偉設鞫得情夬正王法遲晩罪人宇鎭捧根脚快正王法措辭見上上曰不允好仁等曰請柳星漢設鞫嚴問期於得情夬正邦刑措辭見上上曰不允好仁等曰請承款後物故罪人九宗亟施孥籍之典措辭見上上曰不允好仁等曰請亟寢秋曹罪人柳師文放釋之命仍令王府設鞫嚴問期於得情快正王法措辭見上上曰不允顯默等曰請金甲島爲奴罪人克觀古今島爲奴罪人克泰更令王府嚴鞫得情夬正王法措辭見上上曰不允顯默等曰請逆賊尙魯亟施孥戮之典措辭見上上曰不允顯默等曰請亟寢秋曹罪人柳師文放釋之命仍令王府設鞫嚴問快正典刑措辭見上上曰不允好仁曰臣之前後辜負俱屬罔赦嶺海猶輕而聖恩涵貸罪名纔宥而除旨聯翩且惶且感涕淚盈襟臣於臺職自來情勢聖鑑亦已俯燭屢蒙體諒之恩臣之所被人言實是公議攸同不可以時月之稍久敢爲冒進之計而目下大論義重沐浴拚棄廉防顚倒出肅矣旋奉監試之命亦係往役之義黽勉行公今已竣事而合辭懲討不容少緩纔徹謄傳之啓粗效沬血之忱第伏念臺臣去就與他尤別一被論斥是謂鐵限臣之年前十三三司各疏臚列聲罪狼藉至今追思愧汗浹背臣旣被斥於三司則不可復廁於三司決矣又況風憲之長地望自別尤何可一刻仍冒乎請命遞斥臣職上曰似欲一伸依啓至顯曰入侍傳啓何等至嚴而大司憲鄭好仁三司合辭之際誤奏罪人名字揆以臺體極爲未安罷職何如上曰推考可也出擧條上敎顯默曰近自黃山來驛弊果何如而民情亦如何耶顯默曰昨年大豐之故民皆安堵矣顯默曰今因下詢敢此仰達矣黃山爲驛處在邊門使星旁午所關甚重而馬政之凋殘爲一道之最誠甚悶然十數年前屬驛願納復戶於本驛本驛專當責立馬疋故驛卒輩不善喂飼擧皆駑玄黃每致馬疋之苟艱今若依道內他驛例屬驛復戶竝歸於當該驛戶首則馬政自當稍勝似爲一分矯弊之端矣出擧條上曰問于道臣使之狀聞可也上曰刑房承旨爲先遞差都承旨亦爲遞差在院承旨一竝從重推考出榻敎上曰承旨前望單子入之待下批牌招察任出榻敎上曰在外玉堂許遞今日政差出出榻敎諸臣以次退出
정조 18년
甲寅二月二十二日巳時上御重熙堂左承旨入侍時左承旨徐榮輔記事官徐有聞記注官金良倜承膺祚以次進伏訖命書傳敎曰都承旨有闕之代今日政以曾經中在京無故人擬入待下批牌招察任出榻敎又命書傳敎曰右副承旨許遞出榻敎又命書傳敎曰承旨房仍右承旨爲禮房又命書傳敎曰債雖公債貸是私貸旣非監守自盜向者處分出於嚴法而懲他厥數雖有多少間有分揀者肅川府定配罪人金魯永特放命退承史以次退出
정조 18년
行都承旨鄭大容內閣直行左承旨林蓍喆坐右承旨徐榮輔坐左副承旨李勉兢坐右副承旨李益運坐直同副承旨李羽晉坐直注書徐有聞仕鄭文始仕直事變假注書洪宅柱仕
정조 18년
李羽晉啓曰戶曹參判柳誼旣入闕中兼帶同義禁不爲肅謝直爲出去事甚未安推考警責何如傳曰允
정조 18년
傳于李勉兢曰左承旨與慶科庭試初試武科一所試官及監試官入侍
정조 18년
傳于李羽晉曰大司成同成均率入格儒生入侍
정조 18년
傳于李勉兢曰左副承旨右副承旨入侍
정조 18년
禁府啓目英陵忌辰祭謁者陽城縣監南省老原情云云傳旨內辭緣泛稱遲晩刑推得情何如判付啓紅箭門內親祭時侍衛與燈籠猶不敢隨入況丁閣階下何等密邇則渠之率入燈籠不敢發明所犯非細何足深責爲先汰其職放送至於照律一款沒覺所致似無可照之律勿論爲旀渠旣若此則陰竹倅之同犯可知卿等問于渠處亦曰同然陰倅不必捧供依此勘處竝令該曹今日政差出而渠輩何知獻官與寢郞若矇然豈有是乎當該獻官及令罷職參奉則新入生疏何異於該倅自卿府拿問以公罪區別功議勘放爲良如敎
정조 18년
有政吏批判書金思穆參判黃昇源參議金履翼同副承旨李羽晉進以金光遇爲慶基殿令朴敦浩爲英陵令李羲雲爲司饔主簿李敬五爲驪州牧使權䘩爲陽城縣監尹命基爲陰竹縣監英陵參奉申鳳朝靖陵參奉嚴思健相換贈吏議徐宗曄贈吏參同敦寧徐命全考
정조 18년
兵批判書徐有防進參判林濟遠參議兪漢寧病參知尹致性入直左副承旨李勉兢進以李彦藎爲副摠管兪漢葛爲五衛將李宗岳河有天盧玄集李世福鄭晅李聖郁承景述李仁基鄭仁載爲同知李永厚朴文周趙彦臣李遇春爲僉知司直柳戇鄭好仁洪明浩洪仁浩李龜雲申光岳以上竝單付壯營哨官趙岡今加折衝加資事承傳
정조 18년
以義州府尹李義直狀啓月食回咨圖像相左還爲上送事傳于李羽晉曰該院該監提調從重推考改修正下送事回諭
정조 18년
以庭試武一所鐵箭一百三十步及柳葉箭單三中擧子別單傳于李勉兢曰謁聖一所初試別試之類此單同爲書入二所準此
정조 18년
徐榮輔以禮曹言啓曰卽接永禧殿參奉所報則今此慶科及謁聖時參奉當爲觀光而令金健柱亦爲有故替直無人將不得赴擧云依前例假官令吏曹以成均館官員口傳啓下以爲替直之地何如傳曰允
정조 18년
李羽晉以禮曹言啓曰卽接四館所所報則壬子七月十九日秋到記殿講入格給一分幼學李翊運癸丑八月二十日秋到記殿講入格給二分幼學趙在星俱是講經儒生兼爲製述云矣從自願許赴於今番庭試初試較藝等第之意分付何如傳曰允
정조 18년
李羽晉以成均館知館事同知館事行大司成意啓曰今日入侍時因筵臣所奏聞今番慶科庭試初試擧子比前夥多雖分三所實有難容之慮云若以各道量其儒生多少分屬各道則似無一處偏多以致紛沓之弊以此問于大臣草記事命下矣依下敎問于大臣處則領議政洪樂性以爲分排八路分屬各所似爲便好而各道儒生多少旣未的知則某道之當屬某所無以質言如欲分屬則全羅咸鏡平安三道屬於一所京畿慶尙黃海三道屬於二所忠淸江原二道屬於三所似爲均平而臣意則入門時嚴禁隨從最爲救弊之要道矣云領中樞府事蔡濟恭以爲今此下敎出於均排八路俾無偏多於一處之聖意臣亦別無他見其爲有益而無弊灼然可知旣欲分屬各所則三南最多先以三南分屬一二三所而其餘五道則量其多少而分屬事甚便好云矣大臣之意如此何以爲之乎敢啓傳曰依大臣議施行卽爲知委可也
정조 18년
李勉兢以謁聖武二所試官意啓曰臣所今日平明開場鐵箭應射擧子自讚字仍爲試取之意敢啓傳曰知道
정조 18년
李勉兢以庭試武二所試官意啓曰臣所今日平明開場應講擧子仍爲試講之意敢啓傳曰知道
정조 18년
李羽晉以謁聖武二所試官意啓曰臣所今日鐵箭應射擧子自讚字至立字七百五十人內入格四人五日入格合爲一百四十人而日暮姑停之意敢啓傳曰知道
정조 18년
李羽晉以庭試武二所試官意啓曰臣所今日應講擧子入格六十三人而日暮姑停之意敢啓傳曰知道
정조 18년
李勉兢以庭試武一所試官意啓曰今番初試時六兩單技過一百四五十步者令試所具別單草記付之額外柳葉箭單技五中及六兩過百三十步而以柳葉箭一中見落者亦爲別單付額外六兩一百三十步及柳葉箭單三中人殿試日柳葉箭應試事傳敎矣依傳敎抄出各技別單二度書入之意敢啓傳曰知道
정조 18년
李勉兢以一所巡廳言啓曰去夜三更量巡到景慕宮門外摘奸守直校卒則左右捕校俱無去處故不勝驚駭卽令座更軍搜索於洞口外閭家晩乃捉致而莫重守直之地肆然擅離之狀萬萬痛惡當夜守直左右捕校令攸司照法嚴繩不能檢飭之大將不可無警何以爲之乎敢啓傳曰該大將從重推考可也
정조 18년
林蓍喆以義禁府言啓曰今二十五日合二慶慶科文科初試時及二十六日謁聖文武科親臨試取時本府都事皆爲赴擧武都事一員本府入直而各所各門禁亂都事當直入直都事公事回公都事無以推移假都事十二員令該曹各別擇差以爲分差之地何如傳曰允
정조 18년
甲寅二月二十三日卯時上御熙政堂左副承旨右副承旨庭試武一所試官入格儒生入侍時行左承旨林蓍喆右承旨徐榮輔左副承旨李勉兢右副承旨李益運記事官徐有聞鄭文始記注官承膺祚洪樂游同成均鄭昌順徐有防行大司成鄭大容試官行副司直李敬懋行副護軍李得濟許栻監試官大司諫朴基正掌令李儒修校理權坪幼學金就强進士李膺禧幼學趙顯文鄭渭達徐檍生員鄭遂龜高時休幼學李相遠閔璧祥李鴻權趙鼎彦等以次進伏訖上敎敬懋曰俄者試所草記批答卿等見之乎敬懋曰俄於閤外伏見矣上曰依此爲之而近來鐵箭武士之肄習似勝於前日矣敬懋曰自上申飭勸課故武藝頗有實效矣上曰直赴儒生進前其餘儒生於階下各奏姓名居住後出送次上儒生頒賞行禮後出送直赴幼學金就强奏姓名訖上曰汝是誰族就强曰無顯族矣仍命退上曰明日試望閣臣承旨銓官時任臺諫勿拘竝擬事分付近來厭避之職入勞之後輒稱拘忌豈必假稱而亦甚頻數科日猶隔數日俾各保潔其身今番謁聖及庭試試牌無敢稱頉亦無敢違召事預爲嚴飭王大妃殿進御加味養胃湯前方中加吉更一錢人蔘五分自今日一貼式煎入事出榻敎上曰英陵陵官拿處間他陵陵官相換卽爲下送出榻敎命書傳敎曰政官牌招開政有防曰京畿武擧子輩不識事體間或有與國舅大臣卿宰名字相同之人而試所輒皆拔去此則非渠故犯卽是公罪卽以今番試場言之亦有此弊今方依傳敎使之換單竝付榜額而此後則著爲定式以爲永久遵行之意分付兵曹及訓鍊院何如上曰依爲之有防曰今此春塘臺齋宿時挾輦軍六十名臺下把守軍五十名以金虎門軍中出用布帳外亦以金虎門軍二十名弘化門入直禁衛軍六十名排立詣文廟時隨駕軍以四哨爲之而解嚴後布帳外與禁御軍環衛事節目啓下矣經宿時金虎門入直軍幾盡出用事體未安弘化門入直軍除建陽集賢門及雜頉則亦未滿六十之數挾輦軍以軍餉色軍二十名金虎門軍四十名爲之臺下把守軍五十名則依前以金虎門軍除出排立其餘六十名仍留直處布帳外排立金虎門軍代以廣智營入直軍二十名出用禁衛軍六十名以弘化銅龍門兩處入直軍出用詣文廟時隨駕軍中五哨排立之例今亦依此例擧行以十哨磨鍊而還宮後待標信解嚴五哨則由集春門入來與禁御兩營鄕軍各三哨合倂布帳外排立何如上曰依爲之出擧條仍命退諸臣以次退出
정조 18년
甲寅二月二十三日巳時上御重熙堂右承旨入侍時右承旨徐榮輔記事官徐有聞記注官承膺祚洪樂游以次進伏訖上命書傳敎曰明日試望亞三銓通融擬入試望備擬時單望毋得擧行雖有受敎定式今番則事勢旣如此亦有已例判堂入來勿拘擬入事分付命退承史以次退出
정조 18년
行都承旨鄭大容坐行左承旨林蓍喆坐直右承旨徐榮輔坐左副承旨李益運坐右副承旨徐美修坐直同副承旨李羽晉坐注書徐有聞病鄭文始仕假注書李弘達仕直事變假注書洪宅柱仕
정조 18년
鄭大容啓曰假注書李弘達仍察廳任何如傳曰允
정조 18년
傳于徐榮輔曰慶科庭試文科初試三所試官監試官入侍
정조 18년
承旨前望單子入之徐美修落點
정조 18년
兵曹口傳政事副司直李勉兢
정조 18년
傳于李羽晉曰水原判官入侍
정조 18년
傳于李益運曰明日試所侍臣當備員初試文所試官進去臺諫與未肅拜及呈辭持平許遞前望單子入之待下批牌招察任
정조 18년
臺諫前望單子入之大司憲李𡊠落點掌令趙章漢持平李瑞朝添書落點
정조 18년
有政吏批判書金思穆參判黃昇源參議金履翼進同副承旨李羽晉進以李羲雲爲戶曹佐郞姜克成爲兵曹正郞金熙華爲兵曹佐郞兵曹佐郞申龜朝仍任事承傳
정조 18년
兵批判書徐有防進參判林濟遠參議兪漢寧病參知尹致性入直左副承旨李益運進以鄭仁謙趙成大金偀韓潝韓龍翊康麟爲同知副護軍趙岡以金翊休金恒柱爲副摠管
정조 18년
傳于李羽晉曰備局有司堂上尹行任從重推考各所進去備郞事過後一竝汰去令兵判決棍二十度
정조 18년
傳于李羽晉曰今番謁聖卽爲慶科而兼行事面與前自別讀券官讀官以下無得違牌纔有飭敎而讀券官中雖大官不爲違牌分義卽然雖耆社大臣若顧今番科名則宜念不稱老之義以此預令知悉
정조 18년
安經心啓曰臣敬奉聖諭傳諭于西部龍山坊兄弟井契議政府左議政金履素所住處則以爲臣罪在罔赦恩蒙復授惶隕感泣不知所措冒上文字略暴衷懇而未承允兪徒煩恩諭王人相守於荒江罪戾益著於逋慢徊徨懍悚若無所容此際伏奉備忘下者以臣之尙未趨承致勤聖敎旣嚴且切臣奉讀以來惶恐隕越尤無置身之所噫以臣罪負重叨此不敢當之恩命豈敢不竭蹶趨朝仰承德意之萬一而積罪未勘私分轉蹙終不敢爲抗顔冒入之計者不但由於自量之已番而狗馬賤疾適又添苦無望自力調治之際遲留數日不免坐徼恩數之歸此已萬萬惶懍而況以酌獻盛禮隔以一宵前後聖敎每在於鼎席之備員則臣之情病雖係難强到此地頭他不暇顧今方進向城闉以爲冒昧祗肅之地云矣大臣今方造朝臣亦隨入之意敢啓傳曰知道
정조 18년
傳于李羽晉曰今日酬應甚煩明日當引接此意命召傳授承旨傳于左相
정조 18년
以平安監司李秉模狀啓老人開錄馳啓事傳于徐美修曰過新恩政事後來月初一日政官牌招開政下批
정조 18년
以庭試武一所及謁聖武一所鐵箭一百三十步柳葉箭單三中擧子別單傳于徐美修曰以別試規矩取柳葉箭三分以上殿試試記頭辭依此書之俾勿相混
정조 18년
以謁聖武一所追付別單傳于徐美修曰依元技規矩取柳葉箭二中以上殿試試記頭辭依此書之俾勿相混
정조 18년
李益運以都摠府言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 18년
李羽晉以兵曹言啓曰來三月初一日入番騎兵例於今月二十五日點考而文廟酌獻禮齋宿相値二十七日退行之意敢啓傳曰知道
정조 18년
李羽晉以兵曹言啓曰本曹佐郞金熙華與副摠管金翊休有父子應避之嫌佐郞金熙華今姑改差其代令該曹口傳差出何如傳曰允